Meet the curator: Δημήτρης Αργυρόπουλος - Golden Utopia\nΓιατί αποφάσισες να ονομάσεις τη θεματική σου New Nomads;\nΖούμε και εργαζόμαστε διαφορετικά πλέον. Όλος ο πλανήτης είναι το σπίτι μας. Η γενιά του internet και του digital thinking δεν χρειάζεται σταθερή βάση. Μπορείς να δουλεύεις σε έναν πολυλειτουργικό χώρο σε ένα coworking space στη Λισσαβόνα ανάμεσα σε άλλους επαγγελματίες που ασχολούνται με διαφορετικό αντικείμενο από σένα και μετά να βρίσκεσαι σε μια σκηνή στη Ζανζιβάρη. Η μετακίνηση είναι η απόλυτη ελευθερία. Δεν υπάρχουν πια σύνορα. Αυτό που κάποτε ήταν για κάποιους ουτοπία ή για άλλους ένα μποέμ lifestyle, τώρα είναι πια πραγματικότητα.\nΤι σημαίνει για σένα ο ρόλος σου ως curator στο project του Utopia;\nΘέλω να βάλω τον επισκέπτη να κάνει μια όμορφη σκέψη, να πάει ένα βήμα παραπέρα νοητικά. Θέλω να μπορέσω να δώσω όσο πιο αβίαστα και ευγενικά γίνεται ένα στίγμα, χωρίς τρόπο δεικτικό και «δασκαλίστικο». Θέλω ο επισκέπτης μόνος του μέσα από μία βόλτα στο concept showroom του New Nomads να αναλογιστεί ότι μπορεί να κάνει αυτό που ονειρεύεται τόσα χρόνια και ότι αυτό δεν είναι τόσο μακριά όσο φοβάται μερικές φορές.\nΜε ποιο κριτήριο επέλεξες τα προϊόντα για το concept showroom;\nSimplicity (Απλότητα). Convenience (Ευκολία). Elegance (Κομψότητα). Μέσα από την απλότητα βγαίνει η κομψότητα. Ακούγεται τετριμμένο, αλλά είναι δύσκολο να εφαρμόσεις τις αρχές αυτές στη ζωή σου, γιατί έχουμε μάθει στην πρόσθεση και όχι στην αφαίρεση. Όταν όμως το κάνεις αρχίζεις σιγά σιγά να νιώθεις την ελευθερία και την πραγματική χαρά της ζωής.\nΠες μας για το concept της διακόσμησης. Τι θα δούμε και πώς κατέληξες σε αυτή την αισθητική επιλογή;\nΗ δική μου επιλογή για το decor του New Nomads είναι μια σκηνή κάπου στον Ισημερινό. Είναι εικόνες που έχω μέσα μου από προσωπική εμπειρία στην Αφρική, την Καμπότζη, τη Βραζιλία, την Ταϊλάνδη. Συνοχή αισθητικής και υλικών σε συνδυασμό με την τεχνολογία δίνουν ένα πολυλειτουργικό χώρο, έναν χώρο ικανό να φιλοξενήσει όλους τους New Nomads. Οι Έλληνες γνωρίζουμε καλύτερα από τον καθένα ότι κάποτε για εμάς το «less is more» ήταν και τρόπος ζωής. «Ουκ εν τω πολλώ το ευ» έλεγαν οι πρόγονοί μας. Μπορεί να γίνει ξανά.\nΠοιο είναι το lifestyle των σύγχρονων νομάδων που φαντάζει τόσο θελκτικό σε σένα;\nΕίμαστε πολίτες του κόσμου. Η μετακίνηση είναι η απόλυτη ελευθερία. Εναλλάσσοντας χώρες και πολιτισμούς, σπίτια και συναναστροφές, ζεις δημιουργικά, εμπνέεσαι και φυσικά στο τέλος γίνεσαι καλύτερος για σένα και για όλους γύρω σου.\nΤι νιώθεις ότι έχει αλλάξει στον τρόπο που καταναλώνουν πλέον οι άνθρωποι σε σχέση με το παρελθόν;\nΣιγά σιγά γίνεται πιο ξεκάθαρο ποιες είναι οι ανάγκες μας από τα θέλω μας. Καταναλώνουμε περισσότερο για εμάς και όχι για τους άλλους γύρω μας. Και αυτό φαίνεται στο ότι καταναλώνουμε εμπειρίες περισσότερο γιατί έτσι γεμίζει περισσότερο η ψυχή μας και όχι η ματαιοδοξίας μας.\nΠοιος είναι για σένα ο νέος ορισμός της πολυτέλειας;\nΌταν κάνεις ξεχωριστά πράγματα για να αλλάξεις και να βελτιώσεις τις πιο καθημερινές σου στιγμές. Είναι αυτό το τετριμμένο που βλέπουμε στο instagram «my office for today». Ο νέος τρόπος ζωής θέλει κάθε άνθρωπο να κάνει μικρά και μεγαλύτερα πράγματα για να πετύχει αυτό που ονομάζουμε προσωπική πολυτέλεια. Όταν κάποιος το καταφέρει και το μοιραστεί, όλοι το ζηλεύουν και προσπαθούν να το πετύχουν και αυτοί και ο κόσμος γίνεται λίγο καλύτερος.\nΤι είναι αυτό που κάνει για σένα το Golden Hall τον απόλυτο shopping and leisure προορισμό;\nΗ ενέργεια των ανθρώπων που κάνουν με χαρά και ευχαρίστηση τη βόλτα τους εκεί. Έχουν ένα χαμόγελο και μια αβίαστη ευγένεια και αυτό φέρνει μαγεία μες στην ημέρα και σου αλλάζει τη διάθεση.\nΤι βρίσκεις τον εαυτό σου να αγοράζει συνέχεια όταν βρίσκεσαι στο Golden Hall;\nΘα έλεγα ότι ο αγαπημένος μου προορισμός είναι το attica γιατί έχω εμμονή με το στιλ, οπότε αγοράζω ρούχα και αξεσουάρ συνέχεια και εκεί έχω πολλές επιλογές.\nΔώσε μας τρεις καλούς λόγους που το κοινό πρέπει να επισκεφτεί το pop up concept showroom του Utopia στη θεματική του New Nomads.\nΝα μπει σε ένα διαφορετικό χώρο για λίγο και να σκεφτεί τον εαυτό του και πώς θέλει να ζει πραγματικά.\nΝα δοκιμάσει την απλότητα της ζωής μέσα από μία εναλλακτική πρόταση για το lifestyle του.\nΝα μυρίσει τα υπέροχα αρώματα στη σκηνή (κυριολεκτώ) των New Nomads.\nΤι θα ήθελες να μείνει στη συνείδηση του κόσμου αφού επισκεφτούν το Utopia κατά τη διάρκεια του New Nomads;\nΈνα μήνυμα για τη σημασία της βιωσιμότητας και ένα σχόλιο ενάντια στον ρατσισμό. Όπως κάθε μέρα η φύση υποδέχεται τους ανθρώπους, πρέπει και εμείς να μάθουμε να την φροντίζουμε. Πρέπει να υποδεχόμαστε και να αποδεχόμαστε με ευγένεια όλους τους ανθρώπους που θα έρθουν στη γειτονιά μας προσφέροντας και όχι ζητώντας.. Κάποια μέρα θα χρειαστεί να πάμε και εμείς σε κάποια άλλη γειτονιά και δεν πρέπει να νιώσουμε ποτέ μειονότητα ή ότι δεν είμαστε ευπρόσδεκτοι.\nΘα έχεις καλεσμένους αναγνωρίσιμους ανθρώπους που ξεχωρίζουν για την προσωπικότητά τους. Θα μας ανακοινώσεις μερικούς και ίσως να μας πεις τι είχες στο μυαλό σου όταν δημιουργούσες τη λίστα με τους καλεσμένους σου για το New Nomads;\nΔεν μπορώ να πω ακόμα ονόματα, αλλά σίγουρα πρέπει να περιμένετε να δείτε φίλους μου, γνωστούς μου και ανθρώπους που θαυμάζω για την προσωπικότητα τους και την ιδιοσυγκρασία τους. Δυστυχώς οι άνθρωποι που έχουν όντως κάτι να πουν πλέον είναι εν γένει πολύ λιγότεροι από το παρελθόν, και θέλω όσοι έρθουν στο χώρο του New Nomads να έχουν φωνή και άποψη και να δώσουν στον κόσμο που θα παρακολουθήσει τα talks τροφή για σκέψη.\nΘέλουμε να μοιραστείς μαζί μας τι σου αρέσει να συλλέγεις και δεν μπορείς να έχεις ποτέ αρκετά από αυτά τα αντικείμενα;\nΜπάλες, βόλους, οτιδήποτε στρογγυλό και σφαιρικό. Κάποιο θέμα έχω με αυτό το σχήμα, αλλά δεν το έχω αναλύσει ακόμη με τον ψυχολόγο μου.\nΚλείνοντας θέλουμε να μας πεις κάτι για τον Δημήτρη Αργυρόπουλο που δεν έχεις ξαναπεί ποτέ σε συνεντεύξεις σου.\nΕίμαι ninja. Είμαι σίγουρος ότι δεν περιμένατε αυτή την απάντηση.


Ο Ροδίτης έχει ταλέντο στη ζωγραφική - paratiritis-news\n«Ροδίτης νομού Ροδόπης: Στα χνάρια της ιστορίας και του πολιτισμού»\nΟ Ροδίτης έχει ταλέντο στη ζωγραφική\nΜε 105 έργα από 40 παιδιά πραγματοποιήθηκε η έκθεση ζωγραφικής του Πολιτιστικού Συλλόγου Ροδίτη\nΑπονομή επαίνων σε όλα τα παιδιά των τμημάτων του Πολιτιστικού Συλλόγου Ροδίτη πραγματοποιήθηκε το απόγευμα της Κυριακής 9 Ιουνίου στο Ροδίτη.\nΣυνολικά 40 παιδιά εξέθεσαν 105 έργα στην 2η παιδική έκθεση ζωγραφικής του συλλόγου που πραγματοποιήθηκε από την Παρασκευή μέχρι την Κυριακή, όπου παιδιά και γονείς είχαν την ευκαιρία να θαυμάσουν τη δημιουργικότητα και την ικανότητα των παιδιών.\nΛήξη μιας δραστήριας χρονιάς\nΗ τριήμερη έκθεση ζωγραφικής, σηματοδοτεί και τη λήξη μιας πολύ δημιουργικής χρονιάς για όλα τα τμήματα του Συλλόγου, ανέφερε ο πρόεδρος του κ. Γιώργος Κεπελής.\nΦέτος δραστηριοποιήθηκαν 7 τμήματα, το τμήμα Καράτε, το τμήμα Ταε Κβον Ντο, το τμήμα Ζούμπα, το τμήμα Παραδοσιακών Χορών και τρία παιδικά τμήματα ζωγραφικής.\nΣτο τέλος της έκθεσης μάλιστα όπως εξήγησε ο κ. Κεπελής πραγματοποίησαν και μία μικρή γιορτή αισθανόμενοι δέος και υποχρέωση απέναντι στα παιδιά αυτά, γιατί είναι πολύ δημιουργικά και παρουσίασαν πολύ ωραία έργα. Γι’ αυτό και τους έδωσε συγχαρητήρια, ευχαριστώντας τους δασκάλους τους, που πέρα από το αντικείμενο, δίδασκαν και ήθος στα παιδιά. «Αυτό είναι και το χρέος μας, να απασχολούμε ένα παιδάκι δημιουργικά και να έχουμε και το ανάλογο ήθος» ανέφερε χαρακτηριστικά ο ίδιος εξηγώντας πως όλα αυτά γίνονται, στο πλαίσιο της προσπάθειας να κρατήσουν δυναμικό τον οικισμό και να απασχολούν δημιουργικά τα 100 περίπου παιδιά που είναι εγγεγραμμένα στο σύλλογο.\nΜάλιστα αυτό τους δίνει επιπλέον και δύναμη να συνεχίζουν την προσπάθειά τους την επόμενη χρονιά με περισσότερη έμφαση.\nΤα παιδιά μαθαίνουν την τέχνη και τη συμμετοχή\nΗ έκθεση ξεκίνησε δειλά πέρυσι και φέτος έχει μεγαλύτερη συμμετοχή τόσο σε παιδιά, όσο και σε πίνακες, σημείωσε η υπεύθυνη των τμημάτων ζωγραφικής κ. Έλενα Γαρέφη. Το σύνολο των παιδιών που συμμετέχουν στα τμήματα είναι 45 παιδιά, από τα οποία εξέθεσαν τις δημιουργίες τους τα 40, με περίπου 105 πίνακες στην έκθεση.\n«Ήταν ένα πείραμα που ξεκινήσαμε, θέλαμε να βγάλουμε τα παιδιά εκτός Internet, να τους μάθουμε ότι υπάρχουν και άλλες χαρές, και τους δώσαμε την ιδέα ότι στον ελεύθερο χρόνο μας ζωγραφίζουμε, και κάνουμε παρέα με άλλα παιδιά» σημείωσε, ενώ μέσα στο τμήμα μιλάνε επίσης για το bullying, τη συντροφικότητα και πώς να φέρονται στους συνανθρώπους τους.\nΌσο για την πηγή έμπνευσης των μικρών καλλιτεχνών η κ. Γαρέφη εξήγησε πως για να δημιουργήσουν τους πίνακες πήραν κάποια έτοιμα θέματα, τα οποία έδειξε στα παιδιά η ίδια, τα οποία στη συνέχεια δημιούργησαν με το δικό τους τρόπο, κυρίως με ακρυλικά σε καμβά, παρόλο που υπήρχαν και έργα με κάρβουνο, μελάνι, ελεύθερο σχέδιο κτλ.


Τα αρχαιολογικά ίχνη της δράσης του Αποστόλου Παύλου στη Μακεδονία\nΜελέτη του επ. καθηγητή Μ. Γκουτζιούδη\nΣτη δεύτερη αποστολική περιοδεία του Αποστόλου Παύλου και το πέρασμά του στην Ελλάδα για τη διάδοση του Χριστιανισμού βασίζονται διαδρομές θρησκευτικού ενδιαφέροντος που ακολουθούν χιλιάδες πιστοί. Τα περισσότερα όμως από τα μνημεία, τα οποία έχουν συνδεθεί με τη δράση του Αποστόλου Παύλου δεν αποτελούν αρχαιολογική μαρτυρία, αλλά τοπικές παραδόσεις. Τα μνημεία από την περίοδο των ιεραποστολικών ταξιδιών του που σώζονται είναι ελάχιστα.\nΣτις περιοχές, τις οποίες επισκέφθηκε ο Απόστολος Παύλος, αναπτύχθηκαν χριστιανικές κοινότητες και αργότερα ανεγέρθηκαν σημαντικά βυζαντινά μνημεία, τα οποία συχνά παρουσιάζονται σε ταξιδιωτικούς οδηγούς, αν και είναι πολύ μεταγενέστερα και τα περισσότερα από αυτά δεν συνδέονται με τη δράση του.\nH διάκριση των μνημείων που συνδέονται άμεσα με την ιεραποστολική περιοδεία του Αποστόλου Παύλου και των μνημείων μεταγενέστερης εποχής, τα λάθη και οι ανακρίβειες στους ταξιδιωτικούς οδηγούς και σε εκλαϊκευμένες εκδόσεις που αφορούν τη χρονολογία των γεγονότων, τα αρχαιολογικά ευρήματα και τις μεταγενέστερες τοπικές παραδόσεις είναι θέμα μελέτης που εκπόνησε ο επίκουρος καθηγητής του Τμήματος Θεολογίας του ΑΠΘ Μόσχος Γκουτζιούδης.\nΟ επίκουρος καθηγητής του ΑΠΘ, επί τρία χρόνια, ταξίδεψε σε όλες τις περιοχές στην Ελλάδα και στην Τουρκία που αναφέρονται ως σταθμοί της περιοδείας του Απόστολου Παύλου, συγκέντρωσε υλικό, το αρχειοθέτησε και το αξιολόγησε με βάση τις επτά από τις 14 Επιστολές του Αποστόλου Παύλου και τα όσα εξιστορεί ο Ευαγγελιστής Λουκάς στις «Πράξεις των Αποστόλων» στο πλαίσιο του προγράμματος «Καινή Διαθήκη και Αρχαιολογία».\n«Στόχος της έρευνας είναι να επισημανθούν, με τη συμβολή της αρχαιολογικής έρευνας, οι αρχαιότητες εκείνες οι οποίες δεν συμπεριλαμβάνονται στις συγκεκριμένες ταξιδιωτικές εκδόσεις, ωστόσο συνδέονται με περιοχές της ιεραποστολικής δράσης του Παύλου» τονίζεται στο τμήμα της μελέτης που αφορά τη Μακεδονία, το οποίο παρουσίασε ο κ. Γκουτζιούδης στο Β’ διεθνές επιστημονικό συνέδριο για τον Απόστολο Παύλο στη Θεολογική Σχολή του ΑΠΘ.\nΓια την πορεία του Αποστόλου Παύλου και της ομάδας του και τις περιοχές που επισκέφθηκαν, στο τμήμα της έρευνας με θέμα «Στα βήματα του Αποστόλου Παύλου. Ακολουθώντας τα “αρχαιολογικά ίχνη της δράσης του στη Μακεδονία”» ο επίκουρος καθηγητής του ΑΠΘ διατυπώνει τα παρακάτω συμπεράσματα:\n—Νεάπολη (σημερινή Καβάλα): Η ιεραποστολική ομάδα αποβιβάστηκε στη Νεάπολη και από εκεί κατευθύνθηκε στους Φιλίππους μέσω της Εγνατίας Οδού που ένωνε το Δυρράχιο με το Βυζάντιο και κατασκευάστηκε το 146-120 π.Χ.\nΣτον κόμβο της σύγχρονης Εγνατίας Οδού, κάτω από τη Μονή του Αγίου Σίλα, έχουν ανακαλυφθεί και στις δύο πλευρές της τμήματα της αρχαίας οδού. Ένα άλλο τμήμα της Εγνατίας Οδού περνάει από τη βόρεια πλευρά της αρχαίας αγοράς των Φιλίππων.\nΣύμφωνα με κάποια παράδοση, το σημείο στο οποίο αποβιβάστηκε ο Παύλος και οι σύνοδοί είναι ο ιερός ναός του Αγίου Νικολάου, κοντά στο λιμάνι της Καβάλας. Στο σημείο πίσω από το ναό υπάρχει ένα σύγχρονο βήμα του Αποστόλου Παύλου σε ανάμνηση της έλευσης του μηνύματος του Ευαγγελίου για πρώτη φορά σε ευρωπαϊκό έδαφος (49-50μ.Χ.).\n— Φίλιπποι: Ήταν η σημαντικότερη πόλη της συγκεκριμένης περιοχής της Μακεδονίας, σύμφωνα με τις Πράξεις των Αποστόλων. Στους Φιλίππους έχουν ανακαλυφθεί σημαντικά μνημεία, κυρίως από την ελληνιστική εποχή και τους ρωμαϊκούς χρόνους. Ο Απόστολος Παύλος συναντήθηκε με τη Λυδία έξω από την πόλη, κοντά σε κάποιον ποταμό. Στο σημείο στο οποίο κατά την παράδοση βαπτίστηκε η Λυδία, χτίστηκε αργότερα ένα βαπτιστήριο. Σήμερα, γίνονται βαφτίσεις στο ποτάμι. Η τοποθεσία, όμως, δεν μπορεί να αποδειχθεί ως η περιοχή, όπου συναντήθηκε ο Παύλος με τις γυναίκες των Φιλίππων και η αρχαιολογική έρευνα δεν έχει αποκαλύψει ερείπια από κάποια συναγωγή.\nΣτον αρχαιολογικό χώρο υπάρχουν δημόσια κτίρια των ρωμαϊκών χρόνων, αλλά σχεδόν όλα είναι μεταγενέστερα της εποχής του Παύλου. Η αγορά είναι του 2ου αιώνα μ.Χ. ενώ κάτω από αυτή οι αρχαιολόγοι αποκάλυψαν στρώματα της παλαιότερης, του 1ου αιώνα. Στο κείμενο των Πράξεων 19-20 περιγράφονται η σύλληψη του Απόστολου Παύλου και του Σίλα, η δίκη τους στην αγορά, με την κατηγορία ότι «ταράσσουν την πόλη κηρύττοντας ιδέες και ξένα στους Ρωμαίους ήθη», οι ραβδισμοί και ο εγκλεισμός τους στη φυλακή.\nΩς φυλακή, σήμερα, επιδεικνύεται στους επισκέπτες των Φιλίππων ένα μικρό κτίσμα στη βόρεια πλευρά. Στην πραγματικότητα πρόκειται για μία δεξαμενή, η οποία ήδη από τον 5ο αιώνα μ.Χ. ταυτίστηκε με τη φυλακή του Παύλου, αν και αυτό δεν μπορεί να αποδειχθεί, επισημαίνει ο επίκουρος καθηγητής του ΑΠΘ.\nΣτον ευκτήριο οίκο που ήταν αφιερωμένος στον Απόστολο Παύλο έχει διατηρηθεί μία επιγραφή στο ψηφιδωτό του δαπέδου που μαρτυρεί αυτή την αφιέρωση: ΠΟ[ΡΦΥ]ΡΙΟΣ ΕΠΙΣΚΟΠΟΣ ΤΗΝ [Κ]ΕΝΤΗΣΙΝ ΤΗΣ ΒΑΣΙΛΙΚΗΣ ΠΑΥΛΟ[Υ ΕΠ]ΟΙΗΣΕΝ ΕΝ ΧΡΙΣΤΩ.\nΤο εύρημα, σύμφωνα με τον κ. Γκουτζιούδη, είναι πολύ σημαντικό, επειδή υπογραμμίζει τη διατήρηση της ιδιαίτερης σχέσης της εκκλησίας των Φιλίππων με τον ιδρυτή της και την αποδεικνύει αρχαιολογικά από τον 4ο αιώνα μ.Χ.\n— Αμφίπολη: Στο κείμενο των Πράξεων 17:1 η αφήγηση δεν διατηρεί το α’ πληθυντικό, γεγονός που δείχνει ότι ο Λουκάς έμεινε στους Φιλίππους και ότι ο Παύλος με τον Σίλα και τον Τιμόθεο προχώρησαν στην Αμφίπολη, που ήταν τότε σημαντικός σταθμός της Εγνατίας Οδού. Για την Αμφίπολη, το κείμενο των Πράξεων δεν αναφέρει τίποτα.\n— Απολλωνία: Είναι η επόμενη περιοχή που αναφέρεται στις Πράξεις χωρίς καμία πληροφορία. Έξω από την Απολλωνία υπάρχει ένα βήμα, όπου κατά την παράδοση υποδεικνύει το σημείο απ’ όπου πέρασε ο Παύλος ακολουθώντας την Εγνατία Οδό.\nΤο 2011 ιδρύθηκε έξω από το χωριό Λαγυνά το λεγόμενο προσκύνημα του Αποστόλου Παύλου. Το σύγχρονο αυτό προσκύνημα ανήκει στη Μητρόπολη Λαγκαδά και βρίσκεται στον επαρχιακό δρόμο σε σημείο της αρχαίας Εγνατίας Οδού, όπου κατά την παράδοση πέρασε ο Παύλος ερχόμενος στη Θεσσαλονίκη\nΣύμφωνα με το κείμενο των Πράξεων ο Παύλος πέρασε χωρίς να σταματήσει στην Αμφίπολη και στην Απολλωνία, επειδή βιαζόταν να φτάσει στη Θεσσαλονίκη όπου υπήρχε Συναγωγή Ιουδαίων, αναφέρεται στη μελέτη του επίκουρου καθηγητή του ΑΠΘ.\n— Θεσσαλονίκη: Από τα κτίρια που έχουν ανασκαφεί στο χώρο της Αρχαίας Αγοράς, μόνο το βαλανείο προέρχεται από την ελληνιστική εποχή. Ο Απόστολος Παύλος εισήλθε στην πόλη από δυτικά, από τη Ληταία Πύλη.\nΗ Θεσσαλονίκη ήταν μία από τις μεγαλουπόλεις της Αυτοκρατορίας τη συγκεκριμένη εποχή και σε αυτή υπήρχαν αρκετοί Ιουδαίοι και συναγωγή, όμως σήμερα δεν υπάρχουν αρχαιολογικά ευρήματα από κάποια συναγωγή.\nΜία τοπική παράδοση θέλει το νότιο παρεκκλήσι της Μονής Βλατάδων να αποτελεί το σημείο απ’ όπου ο Παύλος μίλησε στους Θεσσαλονικείς. Μία άλλη εκδοχή παρουσιάζει ως το βήμα από το οποίο μίλησε ο Παύλος μία τετράγωνη βάση που αρχικά ήταν μέσα στο Ναό του Αγίου Γεωργίου στη Ροτόντα. Καμία από τις εκδοχές δεν μπορεί να αποδειχθεί ότι αποτελεί τον πραγματικό χώρο. Στη Θεσσαλονίκη, όπως και στους Φιλίππους, γνωρίζουμε περισσότερα για τη δράση της ιεραποστολικής ομάδας, επειδή παρέμειναν για αρκετό χρονικό διάστημα, όμως τα μνημεία του 1ου αιώνα καταστράφηκαν ή πάνω τους οικοδομήθηκαν νέα.\n— Βέροια: Στη Βέροια, όπου κατέφυγαν ο Παύλος και οι συνεργάτες του, όταν οι Ιουδαίοι της Θεσσαλονίκης ενοχλήθηκαν από το κήρυγμά του, υπάρχουν διάφορα αρχαιολογικά μνημεία, αλλά δεν συνδέονται με τη δράση του. Το βήμα της Βέροιας είναι ένα σύγχρονο μνημείο σε ανάμνηση του κηρύγματος του Παύλου στους Βεροιείς και πρόκειται για παράδοση και όχι για ιστορική μαρτυρία.\nΑπό τη Βέροια, ο Απόστολος Παύλος φυγαδεύτηκε σε κάποια παραθαλάσσια πόλη. Το λιμάνι από το οποίο απέπλευσε για την Αθήνα δεν είναι γνωστό. Συνήθως προτείνεται η Μεθώνη, η Πύδνα ή και το Δίον. Οι Πράξεις δεν κατονομάζουν το λιμάνι ή την παραθαλάσσια περιοχή, υπογραμμίζει ο κ. Γκουτζιούδης.\nΣύμφωνα με τον κ. Γκουτζιούδη, από τις σωζόμενες αρχαιότητες ιδιαίτερης σημασίας είναι τα τμήματα της Εγνατίας Οδού που διατηρούνται στην Καβάλα και στους Φιλίππους και η επιγραφή του Επισκόπου Πορφύριου με την αφιέρωση στον ευκτήριο οίκο των Φιλίππων.\nΤα πορίσματα της έρευνας του επίκουρου καθηγητή του Τμήματος Θεολογίας του ΑΠΘ παρουσιάστηκαν σε πρόγραμμα διά βίου μάθησης με θέμα τον θρησκευτικό τουρισμό, στο οποίο συμμετείχαν απόφοιτοι διάφορων σχολών, κυρίως τουριστικών σχολών.\n1. Πηγή: ΑΠΕ-ΜΠΕ (Κ. Γιαννίκη).\nΜνημεία της Θεσσαλονίκης «ταξιδεύουν»\nΣτα ίχνη της εβραϊκής παρουσίας στην Ελλάδα\nΔράσεις από την Εφορεία Αρχαιοτήτων Χαλκιδικής και Αγίου Όρους\nΟχυρώσεις της Κρήτης (Μέρος 2ο)


Ηλιάνα Παπαγεωργίου – Snik: Δεν μένουν πλέον μαζί - Iciao\nΜια δυσάρεστη εξέλιξη προέκυψε πρόσφατα στην πολυσυζητημένη σχέση της παρουσιάστριας και του ράπερ. Σύμφωνα με το Ciao το οποίο επιβεβαιώνει και το Ok, εδώ και λίγες ημέρες, η Ηλιάνα Παπαγεωργίου έχει φύγει από την πολυτελή μεζονέτα που είχε νοικιάσει μαζί με τον Snik πέρυσι στην Πεντέλη. «Υπάρχει επικοινωνία, υπάρχει αγάπη, αλλά οι δυο τους δεν […]\nΔημοσιεύθηκε: 8 Μαΐου 2021 14:10\nΑρχική > Showbiz > Ηλιάνα Παπαγεωργίου – Snik: Δεν μένουν πλέον μαζί\nΜια δυσάρεστη εξέλιξη προέκυψε πρόσφατα στην πολυσυζητημένη σχέση της παρουσιάστριας και του ράπερ.\nΣύμφωνα με το Ciao το οποίο επιβεβαιώνει και το Ok, εδώ και λίγες ημέρες, η Ηλιάνα Παπαγεωργίου έχει φύγει από την πολυτελή μεζονέτα που είχε νοικιάσει μαζί με τον Snik πέρυσι στην Πεντέλη.\n«Υπάρχει επικοινωνία, υπάρχει αγάπη, αλλά οι δυο τους δεν είναι όπως παλιά εδώ και αρκετό καιρό.\nΔεν υπάρχει οριστικός χωρισμός, δεν αποκλείεται η μικρή αυτή απόσταση να τους κάνει καλό» λέει άνθρωπος από το κοινό τους περιβάλλον.


ΤΟΥΡΚΙΑ ΤΩΡΑ!!!ΠΟΛΕΜΟΣ στο Αιγαίο!!!Κόλαση στην Κάρπαθο!!! - Volcano Times Magazine\nHome > ΕΛΛΑΔΑ > ΚΟΣΜΟΣ > ΤΟΥΡΚΙΑ ΤΩΡΑ!!!ΠΟΛΕΜΟΣ στο Αιγαίο!!!Κόλαση στην Κάρπαθο!!!\nΤΟΥΡΚΙΑ ΤΩΡΑ!!!ΠΟΛΕΜΟΣ στο Αιγαίο!!!Κόλαση στην Κάρπαθο!!!\nΠροκαλούν για μία ακόμη φορά οι Τούρκοι, καθώς έχει εμφανιστεί μία τουρκική σε διεθνή ύδατα, η οποία καλεί ένα ιταλικό πλοίο που έχει ναυλωθεί από την Ελλάδα και την Κύπρο να απομακρυνθεί από την περιοχή.\nΤο πλοίο που έχει ναυλωθεί από τις δύο χώρες δεν αποχωρεί, ενώ οι ελληνικές Αρχές έχουν αποστείλει μία φρεγάτα στην περιοχή. Πάντως η τουρκική κορβέτα παραμένει στο σημείο.\nΠρόκειται για μία ακόμη αισχρή και προκλητική κίνηση των Τούρκων, η οποία προκαλεί αντιδράσεις, καθώς παράνομα απαιτούν την απομάκρυνση του πλοίου μας από τα διεθνή χωρικά ύδατα.


Κίνα Εναλλάκτης θερμότητας μετάδοσης για δεξαμενή υδραυλικού λαδιού aw32 Κατασκευαστές\nΠεριγραφή:Εναλλάκτης θερμότητας μετάδοσης,Δεξαμενή υδραυλικού λαδιού,Aw32 υδραυλικό λάδι\nHome > Προϊόντα > Τύπος Προϊόντος > Βαλβίδα ψεκασμού πετρελαίου φορτηγών σκυροδέματος > Εναλλάκτης θερμότητας μετάδοσης για δεξαμενή υδραυλικού λαδιού aw32\nΕφαρμογή: Θερμάστρα, Ψυγείο, Συμπυκνωτής, Αλλα\nΑρχή: Ανανεώσιμος εναλλάκτης θερμότητας\nΟ εναλλάκτης θερμότητας μετάδοσης για το aw32 Hydraulic Oil Tank είναι ένας συνδυασμός δεξαμενής πετρελαίου, ανεμιστήρα, καλύμματος οδηγού αέρα, προστατευτικού καλύμματος ανεμιστήρα, διακόπτη θερμοκρασίας, φίλτρου. Το φίλτρο συνδέεται στη δεξαμενή λαδιού μέσω της φλάντζας. Επειδή η απόδοση του ψύκτη του μπετονιέρα είναι εξαιρετική, είναι ένα απαραίτητο βασικό μέρος του μίξερ σκυροδέματος.\nΗ εγκατάσταση του ψυγείου στον αναμικτήρα σκυροδέματος συνιστάται γενικά να τοποθετείται σε αεριζόμενη θέση, ώστε να μην εμποδίζεται η ροή του αέρα ψύξης και να αποφεύγεται η επαναφορά του θερμού αέρα στον ψυγείο.\nΟ ψυγείο συνδέεται στο πλαίσιο με δύο κατώτερες κλαδιά. Κατά τη διαδικασία εγκατάστασης, τα μπλοκ ανθεκτικά στις κρούσεις θα πρέπει να χρησιμοποιούνται προκειμένου να μειωθούν οι κραδασμοί κατά τη διάρκεια της οδήγησης, παρατείνοντας έτσι τη διάρκεια ζωής του ψυγείου.\nΥπάρχει μια είσοδος λαδιού και η θύρα εξισορρόπησης πίεσης στην κορυφή της δεξαμενής πετρελαίου και ένας μετρητής στάθμης λαδιού είναι εξοπλισμένος στο πλάι. Όταν χρησιμοποιείται για πρώτη φορά, το λάδι πρέπει να προστίθεται στη μεσαία θέση του σημείου λαδιού και ο αέρας στο σύστημα πρέπει να καθαρίζεται όσο το δυνατόν περισσότερο κατά τη διάρκεια της διαδικασίας ανεφοδιασμού. Κάθε φορά μετά το ανεφοδιασμό, πρέπει να σφίγγετε το βύσμα ανεφοδιασμού.\nΟ κινητήρας που χρησιμοποιείται στο ψυγείο είναι ένας κινητήρας DC με διάρκεια ζωής 5000 ώρες. Επειδή ο κινητήρας συνεχούς ρεύματος δεν είναι κατάλληλος για μακροχρόνια συνεχή λειτουργία, πρέπει να χρησιμοποιείται με τον διακόπτη θερμοκρασίας και τον επαφέα στη διαδικασία χρήσης.\nΗ λειτουργία του διακόπτη θερμοκρασίας είναι να διασφαλιστεί ότι ο ανεμιστήρας λειτουργεί περιοδικά μέσω της λειτουργίας "on / off" του διακόπτη θερμοκρασίας. Ο διακόπτης θερμοκρασίας παρέχεται κατά τη στιγμή της παράδοσης. Η διαδικασία εργασίας του διακόπτη θερμοκρασίας είναι η εξής: η θερμοκρασία λαδιού αφαιρείται γρήγορα από τον αέρα ψύξης και η θερμοκρασία του λαδιού πέφτει γρήγορα. κατά τη διάρκεια της πτώσης της θερμοκρασίας λαδιού, όταν η θερμοκρασία λαδιού πέσει στο κατώτερο όριο της τιμής θερμοκρασίας διακόπτη, ο διακόπτης θερμοκρασίας αποσυνδέεται και ο ανεμιστήρας σταματήσει να λειτουργεί.\nΤο φίλτρο συνδέεται με το ψυγείο μέσω της φλάντζας, το φίλτρο είναι φίλτρο απορρόφησης πετρελαίου, μετά την εγκατάσταση, ολόκληρο το φίλτρο βυθίζεται στο λάδι, μόνο το κάλυμμα του άκρου εκτίθεται έξω από τη δεξαμενή λαδιού, ο πυρήνας του φίλτρου μπορεί να αντικατασταθεί το τελικό κάλυμμα. Όταν ο πυρήνας του φίλτρου αντικατασταθεί, το φίλτρο θα διακόψει αυτόματα τη διαδρομή λαδιού. Επομένως, όταν αλλάζει ο πυρήνας του φίλτρου, δεν χρειάζεται να αδειάσετε το λάδι στο σύστημα. Το φίλτρο είναι εξοπλισμένο με μετρητή κενού για να δείξει τη στάθμη ρύπανσης του υδραυλικού λαδιού.\nΕίμαστε ThermicTransfer ιδρύθηκε το 1998, είμαστε επαγγελματίας κατασκευαστής στους τομείς του τύπου πτερύγιο καλοριφέρ, ζώνης τύπου καλοριφέρ, και κλιματισμού σύστημα και ούτω καθεξής.\nΣχεδιάζουμε και κατασκευάζουμε πολλά είδη εναλλακτών θερμότητας, όπως συμπαγές αλουμινένιο πτερύγιο τύπου καλοριφέρ με αποτελεσματική απόδοση, υδραυλικό λάδι καλοριφέρ, ψυγείο, ψύκτη λαδιού, θερμαντήρας κλπ. Τα προϊόντα μας μπορούν να χρησιμοποιηθούν κυρίως για αέρα - αέρα, αέρα - υγρό, υγρό - υγρό κλπ. Και εφαρμόζονται ευρέως σε διάφορα στρατιωτικά, τεθωρακισμένα οχήματα, ειδικά οχήματα, οχήματα σιδηροδρομικών γραμμών, πλοία, αεροσκάφη, εξοπλισμός εδάφους, ταυτόχρονα για πετρέλαιο, χημική, ηλεκτρική ενέργεια, νέα ενέργεια και μηχανήματα μηχανικής.\nΕξακολουθούμε να αναπτύσσουμε και να κατασκευάζουμε όλα τα είδη ψυγείων, ψυγείων, ψυκτικών κιβωτίων και άλλων υψηλής απόδοσης και αξιόπιστων προϊόντων.\nΤο στρατιωτικό σύστημα κλιματισμού που παράγεται από εμάς χρησιμοποιείται ευρέως σε στρατιωτικές εγκαταστάσεις αεροσκαφών, τεθωρακισμένα οχήματα, πλοία και άλλες στρατιωτικές εφαρμογές κλπ. Μπορούμε να προσφέρουμε λύση για τηλεπικοινωνιακό χώρο, έλεγχο σταθμού βάσης, σύστημα κλιματισμού και διάφορα ειδικά οχήματα, μηχανήματα, σύστημα κλιματισμού κλπ.\nΥδραυλικοί ψύκτες λαδιού ανελκυστήρων Επικοινωνήστε τώρα\nΨύκτης ψύξης ψυγείου υδραυλικού λαδιού Επικοινωνήστε τώρα\nΧρησιμοποιημένος ψύκτης υδραυλικού λαδιού προς πώληση Επικοινωνήστε τώρα\nΘερμικός εναλλάκτης αέρα προς αέρα Επικοινωνήστε τώρα\nΕναλλάκτης θερμότητας μετάδοσης Δεξαμενή υδραυλικού λαδιού Aw32 υδραυλικό λάδι Εναλλάκτης θερμότητας νερού Εναλλάκτης θερμότητας νερού ψύξης Εναλλάκτης θερμότητας ντίζελ Εναλλάκτης θερμότητας αέρα ψύξης Εναλλάκτης θερμότητας με αέρα


Προσεγγίζει χαμηλό βαρομετρικό με βροχές και καταιγίδες — CYPRUS WEATHER\nΠροσεγγίζει χαμηλό βαρομετρικό με βροχές και καταιγίδες\n13/04/2017 7:06 pm\nΧαμηλό βαρομετρικό με κέντρο στη θαλάσσια περιοχή μεταξύ Κύπρου και Ρόδου κινείται αργά ανατολικά. Έχει παρατηρηθεί μια καθυστέρηση όσον αφορά τις βροχές/καταιγίδες για σήμερα το απόγευμα, αλλά θα αρχίσουν να κάνουν την εμφάνιση τους αρχικά από τα δυτικά τις επόμενες ώρες.\nΤο βράδυ ο καιρός θα είναι κυρίως συννεφιασμένος με τοπικές βροχές και καταιγίδες, κυρίως για το δυτικό μισό του νησιού. Στα ορεινά/ημιορεινά θα επικρατεί ομίχλη. Οι άνεμοι θα πνέουν νοτιοδυτικοί ασθενείς μέχρι μέτριοι 3 έως 4 μποφόρ. Η θερμοκρασία θα πέσει στους 11 βαθμούς στο εσωτερικό, γύρω στους 12 έως 13 στα παράλια και στους 3 στη χιονίστρα.\nΑύριο Παρασκευή αυξημένες νεφώσεις αναμένεται να δώσουν βροχές σε αρκετές περιοχές, ενώ από το μεσημέρι και μετά αναμένονται και τοπικές καταιγίδες κυρίως στα ορεινά, εσωτερικό και βόρειο 1/3 του νησιού. Μεμονωμένη καταιγίδα δεν αποκλείεται και τις πρωινές ώρες. Οι καταιγίδες ενδέχεται τοπικά να έχουν ένταση, με πιθανό χαλάζι. Οι άνεμοι θα πνέουν δυτικοί έως νοτιοδυτικοί ασθενείς μέχρι μέτριοι 3 έως 4 μποφόρ και στα νότια-νοτιοανατολικά το απόγευμα ισχυροί 5 μποφόρ με ριπές που θα φτάνουν τοπικά τα 6 μποφόρ. Η θερμοκρασία θα ανέλθει στους 20 βαθμούς στο εσωτερικό, 20 έως 21 βαθμούς στα ανατολικά και βόρεια παράλια, 21 έως 22 στα νότια και δυτικά παράλια και 9 στη χιονίστρα.\nΤο Σάββατο αυξημένες νεφώσεις αναμένεται να δώσουν βροχές και καταιγίδες σε αρκετές περιοχές, κυρίως κατά τις μεσημβρινές και απογευματινές ώρες. Οι περιοχές με τις μεγαλύτερες πιθανότητες είναι τα ορεινά/ημιορεινά, εσωτερικό και νότια- νοτιοανατολικά τμήματα του νησιού. Οι καταιγίδες ενδέχεται τοπικά να έχουν ένταση, με πιθανό χαλάζι. Η θερμοκρασία δεν σημειώνει αξιόλογη μεταβολή σε σχέση με την Παρασκευή.


Πώς να παρακολουθήσετε ITV στην Αυστραλία χωρίς καμία ταλαιπωρία! – rollmaps.com\nΈχετε δοκιμάσει να αποκτήσετε πρόσβαση στο ITV στην Αυστραλία; Εάν έχετε, έχετε παρατηρήσει ότι το κανάλι έχει κάποια σοβαρά γεωγραφικά μπλοκ που το κάνουν. Αυτό συμβαίνει επειδή το ITV είναι διαθέσιμο μόνο στο Ηνωμένο Βασίλειο. Για να παρακολουθήσετε ITV στο εξωτερικό, θα χρειαστείτε έναν τρόπο για να παρακάμψετε τους περιφερειακούς περιορισμούς του. Εδώ είναι δύο διαφορετικοί τρόποι που θα σας επιτρέψουν να παρακολουθήσετε εύκολα το ITV στην Αυστραλία.\n1 Πώς να παρακολουθήσετε ITV στην Αυστραλία με ένα VPN\n2 Καλύτερο VPN για ITV\n3 Πώς να παρακολουθήσετε ITV στην Αυστραλία με έναν έξυπνο διακομιστή μεσολάβησης DNS\n4 Δημιουργία λογαριασμού ITV στην Αυστραλία\n5 Αποκτήστε πρόσβαση στο ITV στην Αυστραλία – Τελικές σκέψεις\nΠώς να παρακολουθήσετε ITV στην Αυστραλία με ένα VPN\nΤο πρώτο πράγμα που μπορείτε να χρησιμοποιήσετε για να παρακάμψετε τους γεωγραφικούς περιορισμούς του ITV είναι ένα VPN.\nΈνα VPN είναι κυρίως ένα εργαλείο ασφάλειας στον κυβερνοχώρο. Κρυπτογραφεί τα δεδομένα σας και επαναπροσανατολίζει την κυκλοφορία σας μέσω ενός ασφαλούς και ιδιωτικού διακομιστή. Το ωραίο είναι ότι όταν συνδέεστε σε έναν διακομιστή VPN, η δημόσια διεύθυνση IP σας αλλάζει ώστε να ταιριάζει με την τοποθεσία αυτού του διακομιστή. Με άλλα λόγια, το μόνο που χρειάζεται να κάνετε για να παρακολουθήσετε ITV στην Αυστραλία είναι να συνδεθείτε με έναν διακομιστή του Ηνωμένου Βασιλείου. Αυτό θα σας δώσει μια IP στο Ηνωμένο Βασίλειο, η οποία είναι η μόνη IP που επιτρέπει στο ITV την πρόσβαση στον ιστότοπό του.\nΔείτε πώς μπορείτε να χρησιμοποιήσετε ένα VPN για πρόσβαση στο ITV στην Αυστραλία:\nΕγγραφείτε με έναν αξιόπιστο και αξιόπιστο πάροχο VPN. Μείνετε μακριά από δωρεάν VPN, καθώς σπάνια κάνουν ό, τι διαφημίζουν.\nΠραγματοποιήστε λήψη και εγκατάσταση της εφαρμογής VPN που ταιριάζει με τη συσκευή ροής σας. Μπορείτε να βρείτε εγγενείς εφαρμογές VPN για Windows, MacOS, iOS, και Android συσκευές.\nΕκκινήστε την εφαρμογή και συνδεθείτε σε διακομιστή στο Ηνωμένο Βασίλειο.\nΠεριμένετε να δημιουργηθεί η σύνδεση. Μόλις συμβεί αυτό, θα μπορείτε να παρακολουθείτε ITV χωρίς γεωγραφικά μπλοκ!\nΚαλύτερο VPN για ITV\nΠροσωπικά, χρησιμοποίησα το ExpressVPN την τελευταία φορά που ήμουν στην Αυστραλία για να καταργήσω τον αποκλεισμό όλων των καναλιών που ήθελα να παρακολουθήσω, συμπεριλαμβανομένου του ITV. Το ExpressVPN είναι ευρέως γνωστό ότι είναι η καλύτερη υπηρεσία VPN εκεί έξω. Ενώ η συνδρομή θεωρείται ότι είναι ακριβή, παίρνετε όλα όσα πληρώσατε με αυτόν τον πάροχο. Μπορείτε ακόμη και να δοκιμάσετε την υπηρεσία τους επωφελούμενοι από την εγγύηση επιστροφής χρημάτων των 30 ημερών, χωρίς ερωτήσεις.\nΕάν το ExpressVPN δεν είναι μόνο το φλιτζάνι του τσαγιού σας, μπορείτε να χρησιμοποιήσετε οποιονδήποτε από αυτούς τους παρόχους VPN κορυφαίας κατηγορίας:\nΠώς να παρακολουθήσετε ITV στην Αυστραλία με έναν έξυπνο διακομιστή μεσολάβησης DNS\nΓια χρήστες που δεν ενδιαφέρονται πραγματικά για τα πρόσθετα οφέλη ασφαλείας ενός VPN, υπάρχει ένας άλλος τρόπος πρόσβασης στο ITV στην Αυστραλία. Πρέπει να αποκτήσετε μια συνδρομή Smart DNS μεσολάβησης.\nΤώρα, ένας έξυπνος διακομιστής μεσολάβησης DNS δεν είναι VPN. Αυτό σημαίνει ότι οι πληροφορίες και τα δεδομένα σας δεν θα είναι ασφαλή ή ιδιωτικά όταν χρησιμοποιείτε έξυπνο DNS. Ωστόσο, αυτό σημαίνει επίσης ότι η σύνδεσή σας στο Διαδίκτυο δεν θα επιβραδυνθεί από τη διαδικασία εκ νέου δρομολόγησης. Ένα πράγμα που πρέπει να έχετε υπόψη σας είναι ότι οι έξυπνοι διακομιστές μεσολάβησης DNS απαιτούν κάποια ρύθμιση παραμέτρων. Βεβαιωθείτε ότι η υπηρεσία στην οποία εγγραφείτε διαθέτει οδηγούς εγκατάστασης που μπορούν να σας βοηθήσουν να ακολουθήσετε αυτήν τη διαδικασία.\nΈνα άλλο σημείο που θα ήθελα να αναφέρω είναι ότι μια υπηρεσία διακομιστή μεσολάβησης Smart DNS είναι ακριβώς αυτή: μια υπηρεσία. Μόλις επιλέξετε έναν πάροχο, μπορείτε να αποκτήσετε πρόσβαση μόνο στα κανάλια που προσφέρει ένας συγκεκριμένος πάροχος. Διαφορετικές υπηρεσίες θα έχουν διαφορετικά κανάλια, οπότε βεβαιωθείτε ότι έχετε κάνει την έρευνά σας πριν επιλέξετε έναν πάροχο υπηρεσιών.\nΠροσωπικά, προτείνω τη χρήση του Unlocator ως διακομιστή μεσολάβησης Smart DNS. Το Unlocator διαθέτει μια εντυπωσιακή λίστα μη αποκλεισμένων καναλιών, εύχρηστους οδηγούς εγκατάστασης και μια πολύ χρήσιμη δωρεάν δοκιμαστική περίοδο 7 ημερών. Δεν χρειάζεται καν να έχετε πιστωτική κάρτα για να δοκιμάσετε αυτήν την υπηρεσία. Εάν εγγραφείτε στο Unlocator, έχετε μια περίοδο επιστροφής χρημάτων 14 ημερών που διασφαλίζει ότι είστε απόλυτα ικανοποιημένοι με αυτό που προσφέρουν.\nΔημιουργία λογαριασμού ITV στην Αυστραλία\nΠαρόλο που το ITV είναι ένα δωρεάν κανάλι ροής, πρέπει να εγγραφείτε για να παρακολουθείτε ζωντανά και να παρακολουθείτε προγράμματα. Απλώς ακολουθήστε αυτά τα βήματα για να καταχωρήσετε τον δωρεάν λογαριασμό σας ITV στην Αυστραλία.\nΠροχωρήστε στο Ιστότοπος ITV.\nΣτη συνέχεια, κάντε κλικ στο “Σύνδεση” στην επάνω δεξιά γωνία της οθόνης σας.\nΣτην επόμενη σελίδα, επιλέξτε “Εγγραφή τώρα”.\nΕισαγάγετε τα στοιχεία σας, συμπεριλαμβανομένου του τίτλου, του ονόματος, της διεύθυνσης email και της ημερομηνίας γέννησής σας.\nΓια «Ταχυδρομικός κώδικας», εισαγάγετε «WC1X 0AA» χωρίς τα εισαγωγικά.\nΣτη συνέχεια, επιλέξτε το πλαίσιο «Όροι και προϋποθέσεις ITV».\nΤέλος, επιλέξτε “Είμαι έτοιμος”.\nΣτη συνέχεια, θα λάβετε ένα email επιβεβαίωσης στα εισερχόμενά σας. Κάντε κλικ στον σύνδεσμο μέσα σε αυτόν και ο δωρεάν λογαριασμός ITV σας θα είναι έτοιμος για χρήση.\nΑποκτήστε πρόσβαση στο ITV στην Αυστραλία – Τελικές σκέψεις\nΧρησιμοποιώντας ένα VPN ή έναν έξυπνο διακομιστή μεσολάβησης DNS, θα έχετε τη δυνατότητα πρόσβασης στο ITV στην Αυστραλία χωρίς προβλήματα. Θυμηθείτε, ωστόσο, ότι αυτές οι υπηρεσίες κάνουν ένα πράγμα: παράκαμψη γεωγραφικών μπλοκ. Οποιοδήποτε τέλος εγγραφής, τέλος συνδρομής ή απαίτηση που ορίζεται από τον ιστότοπο στον οποίο θέλετε να αποκτήσετε πρόσβαση θα παραμείνει το ίδιο. Ούτε ένα VPN ούτε ένας έξυπνος διακομιστής μεσολάβησης DNS θα σας βγάλει από την πληρωμή της ίδιας της υπηρεσίας ροής.


Παίζουν ρόλο τα κιλά και το ύψος στη μάχη;\nΈβλεπα τις προάλλες μία ταινία δράσης που περιείχε πολεμικές τέχνες. Εκεί ο δάσκαλος έλεγε στο μαθητή ότι ο σωματότυπος, το φύλο και η δύναμη ΔΕΝ παίζουν κανένα ρόλο, αρκεί να ξέρει μια πολεμική τέχνη και τα προβλήματα θα λυθούν.\nΑς μιλήσουμε λίγο λοιπόν για τον σωματότυπο και για το αν παίζει ρόλο ή όχι σε μια μάχη. Εγώ είμαι ένας άνδρας με ύψος σχεδόν 1,80 και 68 κιλά, δηλαδή ένας συνηθισμένος μέσος άνθρωπος. Αυτά πίστευα κι’ εγώ ΠΡΙΝ ξεκινήσω το Combatives. Ότι δηλαδή ένας μέσος συνηθισμένος άνθρωπος, ακόμα κι ένας πιο μικροκαμωμένος άνθρωπος, μπορεί να τα βάλει με όλους αρκεί να γνωρίζει καλά μία πολεμική τέχνη. Όλα αυτά ΑΛΛΑΞΑΝ όταν ξεκίνησα να κάνω μαθήματα combatives. Εκεί κατάλαβα ότι οι τεχνικές έβγαιναν εύκολα όταν έκανα προπόνηση με έναν συν-ασκούμενό μου με ύψος 1,60 και 50 κιλά, αλλά δυσκολευόμουν όταν ο συν-ασκούμενός μου ήταν πιο ψηλός και πιο βαρύς από εμένα. Όταν έκανα λοιπόν προπόνηση με το άτομο το οποίο ήταν πιο μικροκαμωμένο από εμένα, ΟΛΑ έβγαιναν με ευκολία και ομαλά παρόλο που με πίεζε με όση δύναμη μπορούσε. Όταν όμως έκανα με άλλον συν-ασκητή, πιο μεγαλόσωμο και πιο βαρύ από εμένα, όλα άλλαζαν. Η πίεση και η δύναμη που έβαζα ήταν μεγαλύτερη, συχνά στα όρια μου. Οι τεχνικές ΔΕΝ έβγαιναν εύκολα κι έπρεπε συνέχεια να τις προσαρμόζω διαφορετικά για να μπορέσω να ανταπεξέλθω της πίεσης.\nΤότε κατάλαβα πως ο σωματότυπος παίζει πολύ ΜΕΓΑΛΟ ρόλο.\nΚαλή η τεχνική…, τα εξαγριωμένα κιλά, το ύψος και τη δύναμη πως τα αντιμετωπίζεις ρεαλιστικά. Με θεωρίες;\nΈνα καλό με το combatives είναι ότι δεν προπονούμαστε συνέχεια με το ίδιο άτομο. Η πίεση που ασκούμε ο ένας πάνω στον άλλον είναι αληθινή, δε χαριζόμαστε στον συν-ασκητή μας, γιατί μόνο τότε θα είναι εκείνος αλλά και εμείς σίγουροι ότι αυτά που μαθαίνουμε λειτουργούν πραγματικά. Γιατί αν εμείς χαριστούμε μέσα στη σχολή στον άλλον και ΝΟΜΙΖΕΙ ότι τα καταφέρνει, τότε θα έχει μεγάλο πρόβλημα έξω στο δρόμο, όπου ο επιτιθέμενος θα προσπαθήσει στα αλήθεια να τον βλάψει. Και η αιτία θα είμαστε ΕΜΕΙΣ που δεν τον πιέσαμε όσο έπρεπε. Αυτό πρέπει να το καταλάβουμε όλοι και κυρίως οι γυναίκες που από τη φύση τους υστερούν σωματικά μπροστά σε έναν άνδρα σχεδόν σε όλα.\nΟπότε αυτό που πρέπει να θυμόμαστε πάντα είναι ότι ο σωματότυπος παίζει έναν ΠΟΛΥ σημαντικό ρόλο στη μάχη. Αυτό το διδασκόμαστε πολύ καλά στο combatives. Το σημαντικό είναι να μπορούμε να προσαρμόζουμε την τεχνική στο δικό μας σωματότυπο και όχι να παλεύουμε να βγάλουμε μια τεχνική η οποία είναι φυσιολογικά και ανατομικά αδύνατον να βγει.\nΔεν είναι όλες οι τεχνικές το ίδιο αποτελεσματικές για όλους, ας μην παραμυθιαζόμαστε λοιπόν από τις χορογραφίες που βλέπουμε στις ταινίες.


Αντιπλημμυρικό έργο “μαμούθ” θωρακίζει την Άνω Γλυφάδα | Επικοινωνία 94FM\nΗ κλιματική αλλαγή προκαλεί έντονα φαινόμενα αλλά η Γλυφάδα θωρακίζεται απέναντι σε όλες τις καιρικές συνθήκες. Το αντιπλημμυρικό έργο που αποτελούσε ζητούμενο επί δεκαετίες για την Άνω Γλυφάδα παίρνει σάρκα και οστά. Η Αιγύπτου και όλη η γύρω περιοχή δεν θα μετατρέπεται πλέον σε ποτάμι !\n«Κι αν χιονίζει και αν βρέχει, η Αιγύπτου θα αντέχει ! Το μεγάλο αντιπλημμυρικό έργο στην Άνω Γλυφάδα, που τόσο έχει ταλαιπωρηθεί επί δεκαετίες από βροχές και μπόρες, προχωράει γοργά. Στην οδό Αιγύπτου, η οποία γινόταν πραγματικά ποτάμι σε κάθε νεροποντή, τα φρεάτια ολοκληρώθηκαν και είμαστε πανέτοιμοι για την κακοκαιρία που έρχεται», τονίζει ο Δήμαρχος Γλυφάδας Γιώργος Παπανικολάου.\nΚαι προσθέτει: «Προχωράμε με τους αγωγούς και στην Αρχιπελάγους και στους κάθετους δρόμους στην ευρύτερη περιοχή. Μόλις τελειώνουν οι επιμέρους εργασίες – και αφού πρώτα περάσουν και οι αγωγοί για το φυσικό αέριο – ο Δήμος μας θα φροντίσει για την πλήρη αποκατάσταση του οδοστρώματος και για να ομορφύνει συνολικά κάθε γειτονιά. Και πάλι ευχαριστούμε την Περιφέρεια Αττικής για την συνεργασία και προπαντός για την χρηματοδότηση του έργου. Η ζωή μας στη Γλυφάδα συνεχίζει να αλλάζει με έργα».